**Հայտարարություն**

**«Առևտրի խթանման և որակի ենթակառուցվածքի» ծրագիր**

**Վարկ թիվ 8390-ԱՄ**

ՀՀ ֆինանսների նախարարության ծրագրերի իրականացման վարչությունը հայտնում է, որ Համաշխարհային բանկի **«Առևտրի խթանման և որակի ենթակառուցվածքի»** թիվ 8390-ԱՄ վարկային ծրագրի շրջանակում **«Ծրագրի Կառավարիչ» թիվ TPQI-C-4.1.2/1** առաջադրանքըիրականացնելու նպատակով հայտարարվում է անհատ խորհրդատուի ընտրության մրցույթ:

Այս առաջադրանքի նպատակն է կառավարել Ծրագրի ընդհանուր իրականացումը` Վարկային համաձայնագրի, ՀՀ օրենսդրության եւ Համաշխարհային Բանկի /ՀԲ/ ընթացակարգերի ու ստանդարտների համաձայն, ապահովել Ծրագրի ժամանակին եւ արդյունավետ իրականացումը:

**Ընտրված խորհրդատուի աշխատանքի հիմնական շրջանակը կլինի.**

* Կազմակերպել Ծրագրի Կառավարման Գրասենյակի /ԾԿԳ/ թիմի եւ այլ խորհրդատուների գործունեությունը, պատասխանատու լինել վերջինիս հետ կապված գործառույթների իրականացման համար։
* Ծրագրի շահառուների հետ հարաբերությունների համատեքստում հանդես գալ ԾԿԳ-ի անունից։
* Իրականացնել ծրագրային միջոցառումների ընդհանուր կառավարումը եւ համակարգումը` սերտորեն համագործակցելով Ծրագրի իրականացման ղեկավար հանձնաժողովի (ԾԻՂՀ), իրականացնող գերատեսչությունների եւ Համաշխարհային բանկի հետ։
* Իրականացնել ծրագրային ցուցանիշների մոնիթորինգ եւ վերահսկում։
* Անհրաժեշտ ողջ աջակցությունը տրամադրել Ծրագրի իրականացնող գերատեսչություններին ու համակարգել վերջիններիս միջեւ փոխգործակցություն։
* Աջակցել Ծրագրային միջոցառումների և ապրանքների, աշխատանքների եւ ոչ խորհրդատ­վական ծառայությունների գնումների, խորհրդատուների ընտրության գործընթացներին ՀԲ ուղեցույցների համաձայն՝ Գնումների պլանի մշակման/վերանայման հարցում։
* Մասնակցել Ծրագրի գնումների պլանի թարմացումների եւ բյուջեի մշակմանը։
* Մասնակցել խորհրդատուների ընտրության համար Տեխնիկական Առաջադրանքերի, ապրանքների և ծառայությունների գնման համար Տեխնիկական Մասնագրերի մշակմանը։
* Մասնակցել Ծրագրային միջոցառումների հետ կապված առաջարկների գնահատմանը` իրականացնող գերատեսչությունների հետ համագործակցության շրջանակներում։
* Մշակել եւ ԾԻՂՀ-ին ու ՀԲ-ին ներկայացնել եռամսյակային հաշվետվություններ Ծրագրի իրականացման, վճարումների հետ կապված ցուցանիշերի եւ պահանջվող այլ փաստաթղթերի մասին։
* Համակարգել Ծրագրի շրջանակներում պայմանագրերի իրականացումը խորհրդա­տուների, մատակարարների և կապալառուների հետ, քննության առնել խորհրդատուի արդյունքները, կազմակերպել ՏՏ սարքավորումների և ծրագրային ապահովման ընդու­նումը եւ փորձարկումը, այլ ապրանքների եւ շինարարական աշխատանքների ընդունումը։
* Իրականացնել դաշտային այցելություններ եւ այցելել իրականացնող գերատեսչություններ` ապահովելու համար Ծրագրային միջոցառումների արդյունավետ իրականացումը եւ այլն։

Ծառայությունները նախատեսվում է իրականացնել 2019թ. հունիսից՝ մեկ տարի ժամկետով:

**Խորհրդատուն պետք է բավարարի որակավորման հետևյալ չափանիշներին.**

Խորհրդատուն պետք է ունենա՝

* Բարձրագույն կրթություն տնտեսագիտության, կառավարման կամ հանրային կառավարման ոլորտում։
* Առնվազն 4 տարվա աշխատանքային փորձ ղեկավար պաշտոններում` նախընտրաբար պետական կառավարման ոլորտում։
* Ծրագրի կառավարման հմտություններ եւ միջազգային ծրագրեր իրականացնելու փորձ: ՀԲ ֆինանսավորման ծրագրերի իրականացման փորձը կդիտարկվի որպես առավելություն:
* ՀՀ պետական կառավարման համակարգի լավ իմացություն:
* Կազմակերպչական, հաղորդակցության, հաշվետվություն գրելու գերազանց հմտություններ:
* Հայերենի եւ անգլերենի գերազանց իմացություն:
* Բացառիկ ազնվություն եւ նվիրվածություն, այդ թվում, անհրաժեշտության դեպքում, հիմնական աշխատաժամանակից երկար աշխատելու պատրաստակամություն:
* Գործում համառություն եւ վճռականություն:
* Էներգիա, համբերատարություն, դժվարությունները հաղթահարելու ունակություն, ստեղ­ծա­գործական եւ վերլուծական մտածողությամբ:

Վերը շարադրված պահանջներին համապատասխանող անհատ խորհրդատուները կարող են մինչեւ **սույն թվականի հունիսի 10-ը** ներկայացնել հետաքրքրվածության հայտեր անհրաժեշտ տեղեկություններով (տեղեկատվություն կրթության, ընդհանուր աշխատանքային փորձի, այդ թվում նմանատիպ ծրագրերի կառավարիչի աշխատանքների իրականացման փորձի վերաբերյալ) ստորեւ նշված հասցեով:

Հետաքրքրվածության հայտերը կարող են ներկայացվել նաեւ էլեկտրոնային փոստով:

ՀՀ Ֆինանսների նախարարության

ծրագրերի իրականացման վարչության պետի պարտականությունները ժամանակավորապես կատարող պարոն Վարդան Հարությունյանին

Երեւան 0010, Հանրապետության հրապարակ, Կառավարական տուն 1

ՀՀ ֆինանսների նախարարություն, թիվ 311 սենյակ

Հեռախոսներ. (374 11) 910 590

Էլ. փոստ. Secretariat1@minfin.am